open-index/open-wikipedia-markdown huggingface dataset:
Kipa

En **kipa** ((), også *kippah*, *kipah*, *kippa*, flertall *kippot*; (), *yarmlke*, *yarmulke*, *yarmulka*, *yarmelke*, sjeldnere kalt *kapel*) er et tradisjonelt jødisk hodeplagg særlig for menn med form som en kalott. Mange troende og praktiserende jøder, ofte ortodokse, går alltid med kipa, mens andre kun bruker den ved spesielle anledninger, for eksempel for å vise respekt ovenfor det guddommelige i forbindelse med høytider, feiringer og besøk til hellige steder. 

Enkelte tradisjoner innen jødedommen foreskriver også andre religiøse hodeplagg, deriblant pelsluene kashket, shtreimel og spodik. 

Katolske geistliges zucchetto (pileolus) er en kalott som likner mye på kipa. På samme vis bruker mange muslimer en kipa-aktig bønnelue som kalles taqiyah. 

## Jødisk lov
Det er ulike meninger blant halakhiske autoriteter om hvorvidt man trenger å gå med kipa til en hver tid. Ifølge Rambam (1135–1204) plikter alle menn i henhold til jødisk lov å tildekke hodet under bønn, men det er ikke pålagt å bære hodeplagg til enhver tid. 

Andre autoriteter hevder at å bære kipa er en *kiddush hashem* ("helliggjørelse av navnet", et begrep som brukes om handlinger til Guds ære). Rabbi David Halevi Segal ("Taz"), som levde i det 17. århundre, mente at hensikten med å bære kipa var at jøder skulle kunne skilles fra ikke-jøder, spesielt under bønn. Han hevdet at det var blitt et påbud i halakha om å bære kipa. 

Argumentet om kipa har to sider. Elijah ben Solomon Zalman (1720–1797) (også kalt «Vilna Gaon», som på norsk kan oversettes med Vismannen fra Vilnius) sa man kunne avholde en berakhah (bønn) uten å bære kipa, siden det å ha på seg en kipa bare var en *midos chassidus* ("eksemplarisk attributt"). 

Ifølge rabbi Isaac Klein bør en konservativ jøde tildekke sitt hode når han er i synagogen, ber eller studerer Skriften, i tillegg til når han deltar i en rituell handling og når han spiser. 

Det er fortsatt stor uenighet om hvorvidt det å bære kipa er en halakhisk plikt eller bare en sedvane. Mange sefardiske jøder bærer bare kipa når de ber og spiser, og ikke ellers.

## Se også
* Kalott, skalkformet lue av ulike typer
* Jødehatt, påbudt hodeplagg for jøder i middelalderen

## Referanser
Deteksjonssannsynlighet

Med **deteksjonssannsynlighet** menes sannsynligheten for å oppdage en hendelse, gitt at den har funnet sted. 

Begrepet blir vanligvis brukt i sammenheng med radarsystemer. Verdien er avhengig av signal-støy-forholdet og den tilsvarende innstilte terskelverdien. Alle signaler som er svakere enn terskelverdien blir ignorert, i idealfall ligger støysignalene under og nyttesignalene over denne. Vanligvis blir rekkevidden til et radaranlegg angitt slik at deteksjonssannsynligheten er 80%. Sannsynligheten i prosent beregnes slik:

:P_D = \frac{\text{detekterte målobjekter}}{\Sigma\text{ alle målobjekter}} \cdot 100\% 

Deteksjonssannsynlighetens motstykke er falsk-alarmraten.
Brann Bataljonen

**Brann Bataljonen Bergen** er supporterklubben til Sportsklubben Brann. Den ble stiftet i 2003 av Thorleif Steffensen, Kjell Morten Hjartøy og Bjarte Hjartøy. Bataljonen erstattet dermed Brann Supporter Team (BST), som begjærte seg selv konkurs tidligere samme år.

De tre grunnleggerne dannet den nye organisasjonen for å samle supporterne. De ville også jobbe for å gi medlemmene gode tribuneplasser på Brann Stadion og på bortebaner, og andre fordeler. Et annet mål var å legge til rette for at medlemmene skulle kunne komme seg til bortekamper på en rimelig og sikker måte.

Forgjengeren BST hadde 1642 medlemmer da den gikk konkurs i 2003. Bataljonen hadde i 2007 litt over 4000 medlemmer. I 2016 hadde medlemstallet vokst til 23000 medlemmer, ifølge supporterklubben selv.
 
Brann Bataljonen hadde faste plasser på Store Stå på Brann stadion, inntil det kom en ny langside-tribune med kun sitteplasser. Nå er Brann Bataljonen flyttet til kortsiden som tidligere var "Hansa-svingen", nå Frydenbø.

I september 2011 fikk Bataljonen en avdeling på Østlandet. Den fikk navnet Brann Bataljonen Øst (BBØ).

## Sanger og rop
Bataljonen synger en del på kampene, de mest kjente sangene er: 

*Byen e'Bergen* 

*Vi e de beste! *

*Kom igjen Brann!*

*Vi e Brann!*

*Vi e Brann Bergens stolthet!* (synges av Store Stå, mens Hansa-svingen svarer: *SK Brann Bergens stolthet*) 

Brann har et sangrituale som alltid gjennomføres før kampene, borte og hjemme. Da synges sangen «Nystemten», også kalt «Bergenssangen». Frem til 2008 ble sangen fremført med forsanger på hjemmekamper, men fra 2008 synges den av supporterne alene, uten forsanger.

## Referanser


## Eksterne lenker
* Bataljonens offisielle nettside
* Brann Bataljon Øst – BBØ
Askeland

**Askeland** kan vise til:

## Steder
*Askeland i Lindås kommune i Hordaland
*Askeland i Radøy kommune i Hordaland

## Personer
*Bjarte Askeland − jurist
*Edvard Askeland − musiker
*Elsa Askeland − journalist
*Hilde Askeland − friidrettsutøver
*Ingeborg Askeland − forfatter
*Ingemund T. Askeland − religionshistoriker
*Jan Askeland − bueskytter
*Jon Askeland − politiker
*Lillian Askeland − countryvokalist
*Margrethe Holmboe Askeland − prest og politiker
*Unni Askeland − billedkunstner
Ryan Cabrera

**Ryan Cabrera** (født 18. juli 1982 i Dallas i Texas i USA) er en amerikansk sanger.

## Diskografi
* 2001 – *[[Elm St. (album)|Elm St.]]*
* 2003 – *[[Take It All Away]]*
* 2005 – *[[You Stand Watching]]*
* 2008 – *[[The Moon Under Water (album)|The Moon Under Water]]*

## Eksterne lenker
* 
* 
* 
* Ryan Cabrera online
Falsk-alarmrate

**Falsk-alarmrate** er antallet falske alarmer per tidsenhet. En falsk alarm er en deklarasjon om at en hendelse har funnet sted (i et gitt tidsrom), gitt at den ikke har funnet sted. Falsk-alarmraten er nær koblet til deteksjonssannsynligheten.
Jared Padalecki

**Jared Tristan Padalecki** (født 19. juli 1982 i San Antonio i Texas i USA) er en amerikansk skuespiller av polsk opprinnelse. Han begynte som tolvåring å ta skuespillertimer og flyttet i 2000 hjemmefra til Los Angeles for å oppfylle sin drøm om å bli skuespiller.

Jared Padalecki er kjent for sine roller som Dean Forester i *[[Gilmore Girls]]* (fra 2000 til 2005) og Sam Winchester i *[[Supernatural]]* (siden 2005). I tillegg hadde han en større rolle i filmen *[[House of Wax (film fra 2005)|House of Wax]]* fra 2005, der han spilte mot blant andre Chad Michael Murray, Elisha Cuthbert og Paris Hilton. Han var også en stund vurdert i rollen som Clark Kent for de kommende Superman-filmene. Denne rollen gikk til Brandon Routh.

Jared var forlovet med skuespilleren Sandra McCoy, som han spilte mot i filmen *[[Cry Wolf]]* i 2005. Under en pressekonferanse i 2008 uttalte Padalecki at de hadde brutt forlovelsen. Han giftet seg i 2010 med skuespillerkollega Genevieve Cortese. De møttes på settet til *Supernatural* etter at Genevieve hadde en gjesteopptreden i serien som demonen Ruby. Ifølge informasjon fra flere kilder, inkludert Golden Buffalo TV, tjener stjernen $ 125 000 for å ha deltatt i en serie Supernatural.

## Filmografi
* *Friday 13th* (2009)
* *[[The Christmas Cottage]]* (2007)
* *[[Supernatural]]* (2005–2020) &ndash; TV-serie
* *(programleder) room 401
* *Cry Wolf* (2005)
* *House of Wax* (2005)
* *Flight of the Phoenix* (2004)
* *New York Minute* (2004) 
* *Young MacGyver* (2003)
* *Dusinet fullt* (2003)
* *A Ring of Endless Light* (2002) &ndash; TV-film
* *Gilmore Girls* (2000–2005) &ndash; TV-serie
* *ER - Piece of Mind (2001)

## Referanser


## Eksterne lenker
* 
*
Neil Peart

**Neil Ellwood Peart** (født 12. september 1952 i Hagersville i Ontario i Canada, død 7. januar 2020 i Santa Monica i California i USA) var en canadisk musiker kjent som trommeslager og låtskriver i det progressive rockebandet Rush.

## Liv og virke
### Bakgrunn
Neil Peart vokste opp i sørlige Ontario i Canada, med hovedambisjon om å bli en profesjonell musiker. Peart var 13 år gammel da han fikk sitt første trommesett. Etter hvert som han ble eldre droppet han ut av skolen for å kunne følge drømmen sin om å bli profesjonell trommeslager. 

Etter en liten stund som boende i England for å fokusere på musikken, flyttet Peart tilbake til  St. Catharines hvor han til slutt ble med i det Toronto-lokaliserte bandet Rush i 1974.

### Karriere
Tidlig i karrieren hadde Pearts musikk røtter innen hardrock, inspirert av trommeslagere som Keith Moon og John Bonham, trommeslagere som var av de beste i den engelske rocken. Ettersom tiden gikk fikk musikken hans innflytelse fra jazz- og storband-musikanter som Gene Krupa og Buddy Rich. Peart var også en av elevene til jazz-instruktør Freddie Gruber. Hva angikk musikken fikk Peart mange priser for sine innspillinger, og ble ofte nevnt som en av de beste trommeslagerne i verden, grunnet sine tekniske ferdigheter.

I tillegg til å være musiker, var Peart også skribent. Peart skrev teksten til de fleste låtene til Rush. Han forfattet flere bøker, og hadde hovedansvar for tekstene til Rushs musikk. Gjennom årene ble Peart kjent for sin spesielle stil når det gjelder tekstskriving. Han varierte innholdet i tekstene med innhold som science fiction, fantasi, filosofi, og humanitære temaer.

## Priser
Peart mottok følgende priser basert på leseravstemninger i magasinet *[[Modern Drummer]]*:
* Hall of Fame: 1983
* Best Rock Drummer: 1980, 1981, 1982, 1983, 1984, 1985, 2006 (vant avstemningen, men var ikke «valgbar» i 2006 – se «Honor Roll»)
* Best Multi-Percussionist: 1983, 1984, 1985, 1986
* Best Percussion Instrumentalist: 1982
* Most Promising New Drummer: 1980
* Best All Around: 1986
* 1986 Honor Roll: Rock Drummer, Multi-Percussion
* Best Instructional Video: 2006, for *[[Anatomy of a Drum Solo]]*

* Beste innspilte utførelser: 
** 1980: *[[Permanent Waves]]*
** 1981: *[[Moving Pictures]]*
** 1982: *[[Exit...Stage Left]]*
** 1983: *[[Signals]]*
** 1985: *[[Grace Under Pressure]]*
** 1986: *[[Power Windows]]*
** 1988: *[[Hold Your Fire]]*
** 1989: *[[A Show of Hands (Rush)|A Show of Hands]]*
** 1990: *[[Presto]]*
** 1992: *[[Roll the Bones]]*
** 1993: *[[Counterparts]]*
** 1997: *[[Test for Echo]]*
** 1999: *[[Different Stages]]*
** 2002: *[[Vapor Trails]]*
** 2004: *[[R30: 30th Anniversary World Tour]]*

Sammen med bandkollegaene Lee og Lifeson ble Peart utnevnt til offiser av «the Order of Canada» 9. mai 1996. Trioen var de første rockemusikerne til å motta denne utmerkelsen.

I 2013 ble Peart, som medlem av Rush, innvotert i Rock and Roll Hall of Fame.

## Referanser


## Eksterne lenker
* 
* 
*
Cicely Mary Barker

**Cicely Mary Barker**  (født 28. juni 1895, død 16. februar 1973) ble født i Croydon i England. Hun er mest kjent for sine blomsteralv-akvareller. Som 15-åring begynte hun å selge sine arbeider, og etterhvert begynte hun å gi ut sine tegninger i bøker. C.M. Barker er mest kjent i England, men hennes blomsteralvmotiver er populære i hele verden.

Cicely Mary Barker studerte ved Croydon School of Art og døde på Worthing Hospital, 78 år gammel.

## Bildene
C.M. Barker avbilder mest barn. Det sies at hennes søster jobbet i en barnehage, og at Cicely «lånte» barna og malte dem. Hun sydde kostymene selv. I unge år var hun sterkt påvirket av illustratøren Kate Greenaway, som voksen sa hun selv at hun var mest påvirket av Pre-rafaelittene. I den grad man kan finne en pre-rafaelittisk tendens i hennes bilder var det først og fremst den overflatiske engelske idyllen i legendariske motiv, men ikke den pre-rafaelittiske ånd.

## Illustrerte bøker
* *Flower Fairies of the Spring*, 1923
* *Spring Songs with Music*, 1923 
* *Flower Fairies of the Summer*, 1925 
* *Westcott*, M K*, Child Thoughts in Picture and Verse*, 1925 
* *Flower Fairies of the Autumn*, 1926
* *Summer Songs with Music*, 1926 
* *The Book of the Flower Fairies*, 1927 
* *Autumn Songs with Music*, 1927 
* *Old Rhymes for All Times*, 1928 
* *The Children’s Book of Hymns*, 1929 
* *Barker*, Dorothy*, Our Darling’s First Book*, 1929 
* *Beautiful Bible Pictures*, 1932 
* *The Little Picture Hymn Book*, 1933 
* *Rhymes New and Old*, 1933 
* *A Flower Fairy Alphabet*, 1934 
* *A Little Book of Old Rhymes*, 1936 
* *Barker*, Dorothy*, He Leadeth Me*, 1936 
* *A Little Book of Rhymes New and Old*, 1937 
* *The Lord of the Rushie River*, 1938 
* *Flower Fairies of the Trees*, 1940 
* *When Spring Came In at the Window*, 1942 
* *Stevenson*, Robert Louis*, A Child’s Garden of Verses*, 1944 
* *Flower Fairies of the Garden*, London, Blackie, 1944 
* *Groundsel and Necklaces,1946*, publiserad som *Fairy Necklaces*
* *Flower Fairies of the Wayside*, 1948
* *Flower Fairies of the Flowers and Trees*, 1950 
* *Lively Stories*, Macmillan, 1954 
* *The Flower Fairy Picture Book*, 1955 
* *Lively Numbers*, Macmillan, 1957 
* *Lively, Words*, Macmillan, 1961 
* *The Sand, the Sea and the Sun*, 1970 
* *Flower Fairies of the Winter*, 1985 
* *Simon the Swan*, 1988 
* *Flower Fairies of the Seasons*, 1988 
* *A Little Book of Prayers and Hymns*, 1994 
* *A Flower Fairies Treasury*, 1997

## Referanser


## Eksterne lenker
* Biography with examples of Barker's work
* Croydon Council site
* Flower Fairies official website
Rhoma Irama

**Rhoma Irama** (født 11. desember 1946 i Tasikmalaya i Indonesia) er en indonesisk sanger.

## Diskografi
* *Ke Bina Ria*
* *Joget*
* *Penasaran*
* *Hak Asasi*
* *Gitar Tua Oma Irama*
* *Berkelana*
* *Rupiah*
* *Begadang*

## Referanser


## Eksterne lenker
* 
* 
* 
*
Betafo

**Betafo** er hovedstaden i distriktet Betafo på Madagaskar. Byen ligger 126 kilometer fra landets hovedstad, Antananarivo. Byen har 30&nbsp;900 innbyggere.

## Eksterne lenker
*  TravelPost &ndash; Facts and Figures about Betafo, Madagascar
Telemark Museum

**Telemark Museum** er et kulturhistorisk museum i nedre del av Telemark fylke, med administrasjon i Brekkeparken i Skien. Telemark Museum er et av tre konsoliderte museer i Telemark. De to andre er Vest-Telemark Museum, med administrasjon i Eidsborg i Tokke og Norsk industriarbeidermuseum på Rjukan. Museene som hører til Telemark Museum ligger i kommunene Skien, Porsgrunn, Bamble, Kragerø og Nome.  

## Brekkeparken
Det konsoliderte museets administrasjon befinner seg i herregården Søndre Brekke. Søndre Brekke ligger i den 36 mål store Brekkeparken. Søndre Brekke gårds hovedbygning ble oppført av Jochum Adtzlew omkring 1780, Statsråd Niels Aall fikk oppført sidefløyene på 1800-tallet. Empire-stil var datidens mote, og Aall oppførte de nye fløyene i denne stilen, og fikk bygget om hovedbygningen slik at den framsto som empire. Parken som omkranser gården fikk Aall anlagt omkring 1815, i engelsk stil. Fra 1855 til museet overtok i 1909 tilhørte Søndre Brekke skipsrederne Hans Hoell og Nils P. Høyer som begge var gift med nære slektninger av Henrik Ibsen; hele tre av Ibsens kusiner, og datteren av en fjerde kusine, bodde på gården i denne perioden.

I Brekkeparken finnes en stor samling bondestuer, låve, loft og bur fra hele Telemark. Den eldste en årestue fra Bru i Vinje fra 1300-tallet. Museet har en stor samling folkekunst fra hele Telemark og et stort utvalgt av gjenstander fra 1700-tallet og 1800-tallet. Fotosamlingen teller 2,5 millioner foto, og museet har forvaltningsansvaret for  gjenstander. Blant annet har museet en stor samling Porsgrunds Porselæn, mange av disse gjenstandene er registrert på Digitalt Museum.

## Seks museer

Telemark Museum er en konsolidert organisasjon som består av seks tidligere frittstående museer:

* Hovedmuseet i Brekkeparken, Skien – foruten friluftsmuseet i Brekkeparken omfatter anlegget Søndre Brekke gård, som huser ulike permanente og temporære utstillinger.
* Henrik Ibsen Museum – Henrik Ibsens barndomshjem på Venstøp i utkanten av Skien
* Porselensmuseet, Porsgrunn – museet viser porselen fra Porsgrunds Porselænsfabrik
* Kittelsenhuset – Theodor Kittelsens barndomshjem i Kragerø
* Ulefos Hovedgaard – Niels Aalls sommerresidens
* Berg-Kragerø Museum utenfor Kragerø

## Ledelse og ansatte
Telemark Museum har i overkant av tredve ansatte. Fra 2022 er Barbara Ida de Haan museets direktør. 

### Tidligere direktører

* 2012–2021: Jorunn Sem Fure
* 2006–2012: Lene Walle
* 1995–2006: Vibeke Mohr – Mohr ledet konsolideringen av museer i Telemark

## Litteratur
* *Hundre år på Brekke.* Bidrag av Tor Kjetil Gardåsen,  Kari Bjercke, Arnulf Rafgård, Jørgen Haave og Dag Jenssen. Utgiver: Telemark Museum 2009. ISBN 978-82-90692-28-0
* Sellæg Jo: *Ulefos Hovedgaard først og fremst*. Telemark Museum 2007. ISBN-13: 978-82-90692-25-9
* Haave, Jørgen: *[[Familien Ibsen]]*. Museumsforlaget/Telemark Museum 2017. ISBN 9788283050455
* Sørensen, Einar (red.): *Norsk Havekunst under europeisk himmel*. Scandinavian Academic Press, 2013. ISBN 978-82-304-00937

## Referanser


## Eksterne lenker
*
Trond Lykke

**Trond Lykke** (1946–2020) var en norsk forretningsmann fra Trondheim.

Han gikk økonomisk gymnas, hadde et studieopphold i England, og trådte inn i Lykke-familiens selskap I.K. Lykke i 1968. I.K. Lykke er eierselskapet bak dagligvarekjeden Bunnpris. Han tok over som administrerende direktør i 1978. Han overlot ledelsen til sin sønn Christian Lykke i 2005, men fortsatte som deleier og medlem av styret.

Han var styremedlem i Norges kolonial- og landhandelforbund og formann i Kolonialkjøpmennenes forening i Trondheim. Han var varamedlem og senere fast møtende medlem av Trondheim bystyre for Høyre i til sammen åtte år.

Lykke var dansk konsul i Trondheim fra 1995 til 2018.

I 2013 ble han utnevnt til ridder av 1. klasse av Dannebrogordenen. Han ble tildelt Kongens fortjenstmedalje i gull i 2005 for sitt samfunnsengasjement. I 1999 ble han tildelt bransjeprisen Dagligvareprisen.

Trond Lykke var sønnesønn av statsminister Ivar Lykke.

## Referanser


## Eksterne lenker
*
Betafo (distrikt)

**Betafo** er et distrikt i regionen Vakinankaratra på Madagaskar. Distriktet har 389&nbsp;068 innbyggere fordelt på 9&nbsp;107&nbsp;km² (42,72/km²). Mesteparten av distriktet ligger på over 1&nbsp;200 meter over havet, og distriktet har en middelhøyde på 1&nbsp;250 moh.

Hovedstaden heter også Betafo.

## Klima og vegetasjon
Det er en betydelig forskjell på den tørre årstiden (april til oktober) og regntiden (november til mars). I sommertiden er det svært mange branner på grunn av varmen og det tørre klimaet, noe som har fått de fleste skogene i området til å forsvinne. Mesteparten av naturen er derfor i dag stor sett savanne, og det er ikke uvanlig at store områder er bare dekket av aske etter brann.

## Eksterne lenker
*  Région Vakinankaratra - Betafo
*  Paysage culturel rizicole et hydraulique de Betafo Forslag til UNESCOs liste over verdens kultur- og naturarvsteder
Not Fade Away (sang)

«**Not Fade Away**» er en sang utgitt originalt av Buddy Hollys gruppe The Crickets i 1957, og brukt som B-side på singelen «Oh, Boy!».

## Rolling Stones

I 1964 ble «Not Fade Away» The Rolling Stones' første topp 10 slager på singellista i Storbritannia, og det var også deres første singel i USA.

«Not Fade Away» ble utgitt et par måneder før debutalbumet *[[The Rolling Stones (album)|The Rolling Stones]]* kom i 16. april 1964

### Sporliste
* A: «Not Fade Away»
* B: «Little by Little» (UK)
* B: «I Wanna Be Your Man» (USA)

### Personell
;The Rolling Stones
*Mick Jagger - sang
*Keith Richards - gitar, kor
*Brian Jones - munnspill
*Charlie Watts - trommer, perkusjon
*Bill Wyman - bassgitar, kor
*Phil Spector - maracas

## Rush

«Not Fade Away» er en singel utgitt av det kanadiske progressiv rockebandet Rush. Den var deres debutsingel og ble utgitt i 1973 på bandets eget plateselskap, Moon Records. «Not Fade Away» er en cover av Buddy Hollys sang fra 1957. Ingen av sangene på singelen har blitt utgitt på CD.

### Sporliste

# «Not Fade Away»
# «You Can't Fight It»

### Besetning

* Geddy Lee &ndash; sang, bass
* Alex Lifeson &ndash; gitar, sang
* John Rutsey &ndash; trommer

## Andre coverversjoner
Grateful Dead, 
Bruce Springsteen, Bob Dylan, Tom Petty, Jack White, Jon Bon Jovi, Patti Smith, James Taylor, Sheryl Crow og Simon & Garfunkel har alle spilt den på konsert.

## Referanser


## Eksterne lenker
*
Lyse kapell

**Lyse kapell** er et kapell i Lysebotn i Sandnes kommune, Rogaland. Kapellet ble bygget i 1961 og har plass til 150 personer. Lyse kapell er laget i tre. Det ble vigslet av biskop Fridtjov Birkeli 28. mai 1961.

Kapellet ble tegnet av Gustav Helland og Endre Årreberg. De la vekt på naturforholdene i Lysebotn. Dette ga kapellet høye og spisse gavler som skulle stå som fjell i terrenget.

Kapellet har våpenhus, midtskip og kor. På brystveggen er det et enkelt trekors. Vegger og tak er kledd med trepanel. Midtskipet har jærstoler. Tårnet er bygget på siden av kapellet, men har et mellombygg som binder det sammen med hovedbygget. I kjelleren er det matsal, kjøkken og garderobe.

## Referanser


## Eksterne lenker
* 
* Forsand menighet 
*
Guardian Angels

**Guardian Angels** er en internasjonal trygghetsorganisasjon i 60 byer over hele verden. Organisasjonen ble grunnlagt i New York City i 1979 av Curtis Sliwa og fungerer nå i hele USA samt Canada, Europa, Sør-Afrika, Brasil, Japan, Filippinene og New Zealand.

Sliwa grunnla Guardian Angels for å bekjempe utbredt vold og kriminalitet på New Yorks undergrunnsbane. Organisasjonen gav opplæring til medlemmene for å kunne foreta borgerarrest hvis de var vitne til alvorlig pågående kriminalitet. Dette fremkalte både lovord og offentlig kritikk. 

Medlemmene er lett gjenkjennelige med sine røde bereter og røde jakker, eller med hvite t-skjorter med organisasjonens logo.

Organisasjonen fokuserer nå på kriminalitetsforebygging gjennom oppbygging av lokalsamfunn, utdanning, seminarer på skoler og programmer for samfunnshus og lokalt næringsliv. De tradisjonelle trygghetspatruljene fortsetter over hele verden.

## Eksterne lenker
*
Gaetano Bresci

**Gaetano Bresci** (født 10. november 1869 i Prato i Toscana, død 22. mai 1901) var en italiensk anarkist som myrdet den italienske kongen Umberto I.

## Bakgrunn
Bresci emigrerte fra Italia til USA hvor han tjente til livets opphold som vever i byen Paterson i New Jersey. Han var blant grunnleggerne av *La Questione Sociale*, en italienskspråklig anarkistavis som ble utgitt i Paterson. 

I 1898 førte høye brødpriser til demonstrasjoner over hele Italia. I Milano marsjerte ubevæpnede demonstranter mot slottet, som var omgitt av militære styrker, ledet av general Fiorenzo Bava Beccaris. Folkemengden ignorerte ordren om å løse seg opp, noe som førte til generalen ga signalet som resulterte i en massakre på flere hundre demonstranter.

## Drapet på Umberto
Kong Umberto dekorerte senere Beccaris, og gav ham komplimenter for *hans modige forsvar* &ndash; dette førte til at Bresci bestemte seg for å ta livet av kongen. Han dro til Italia, og i Monza, der kongen var på visitt 29. juli 1900, skjøt han kongen tre ganger.

Bresci ble arrestert og stilt for retten, der han ble forsvart av den anarkistiske forsvareren Francesco Saverio Merlino. Han ble dømt til straffarbeid på øya Santo Stefano nær Ventotene, dit flere andre anarkister også var blitt sendt. Mindre enn ett år senere ble han funnet død i cellen. Selvmord ble angitt som dødsårsak.

## Referanser
Tore H. Vigerust

**Tore Hermundsson Vigerust** (født 14. september 1955 i Sør-Varanger, død 31. oktober 2010 i Porsgrunn) var en norsk lokalpolitiker (H) i Gamlebyen i Oslo og historiker. Han var nestleder i bydelsutvalget Gamle Oslo 2003–07.

Tore Vigerusts farsætt er fra Gudbrandsdalen og morsætten er fra Schleswig-Holstein. Vigerust var offisersutdannet og tjenestegjorde i Hæren fra 1975; han ble cand.philol. i 1991 med historie hovedfag ved Universitetet i Oslo. Hans spesialfelt var genealogi, klosterhistorie og adelshistorie. 

Tore Vigerust skrev en rekke slektshistoriske arbeider, utgav slektshistoriske skrifter, holdt jevnlig foredrag og arrangerte møter og lignende i slektshistoriske foreninger. Hans temaer var hentet fra flere deler av landet og fra alle samfunnsklasser. Han arbeidet mye med temaet norske adelsslekter, blant annet i det  såkalte Adelsprosjektet, og skrev også om lokalhistoriske og heraldiske emner.

Vigerust arbeidet en periode i Riksarkivet, og ble senere selvstendig næringsdrivende som påtok seg oppdrag. Han var genealogen bak serien *[[Hvem tror du at du er?]]*, som sendtes på NRK1 i 2011.

## Referanser
Pierre de Castelnau

**Pierre** (Peter) **de Castelnau** (født ca. 1170, død 15. januar 1208 i bispedømmet Montpellier i Frankrike) var en fransk kleriker fra cistercienserordenen. I 1199, da han var erkediakon i Maguelonne, ble han utnevnt av pave Innocens III tilpavelig legat med det oppdrag å bekjempe kjetteriet i Languedoc. I 1202, da han var munk i cistercienserabbediet i Fontfroide ved Narbonne, ble han assignert til samme oppgave, først i Toulouse, og deretter i Viviers og Montpellier. I 1207 var han i Rhônedalen og i Provence, der han ble havnet i en strid mellom greven av Baux og grev Raymond VI av Toulouse. Den sistnevnte lot ham myrde den 15. januar 1208. Han ble saligkåret samme år av pave Innocent III.

## Referanser
Drei Männer im Schnee

***Drei Männer im Schnee*** («tre menn i sneen») er en roman av Erich Kästner, utgitt i Sveits i 1934. Romanen er en klassisk forvekslingskomedie med mange misforståelser.

## Handling

En styrtrik og noe eksentrisk industrimagnat, «Tobler», ønsker å teste hvordan mennesker ville behandle ham ham hvis det ikke var for pengene hans, og deltar under falskt navn i en konkurranse hans eget firma har utlyst og «vinner» dermed en skiferie på et luksushotell i Alpene. Han reiser dit, forkledd som en forholdsvis enkel mann av nedre middelklasse for å se hvordan hotellbetjeningen og gjestene vil ta imot ham.

Forvekslingene begynner da hans unge, vakre datter Hildegard advarer hotellet på forhånd om at hennes rike far vil besøke det forkledd som fattig. Det var imidlertid to prisvinnere i firmaets konkurranse; den andre er den arbeidsledige unge reklamemannen dr. Fritz Hagedorn. Da Hagedorn kommer til hotellet tror betjeningen og de andre gjestene at han er millionæren og behandler ham deretter, mens Tobler blir holdt for å være en simpel prisvinner som egentlig ikke hører hjemme på et så fint hotell og behandlet dårlig, bl.a. gitt et iskaldt kvistværelse, sjikanert av personalet og bedt om å utføre arbeidsoppgaver ved hotellet. Toblers tjener Johann kommer også til hotellet, forkledt som skipsreder, og forsøker å lette tilværelsen for sin arbeidsgiver. Hagedorn og Tobler slutter i løpet av oppholdet et tett vennskap, uten at Hagedorn kjenner Toblers riktige identitet.

Toblers datter og hans husholderske, Frau Kunkel, ankommer noen dager etter ham for å se hvordan han har det, og datteren forelsker seg straks i Hagedorn. På grunn av presset fra de andre gjestene blir Tobler kastet ut av hotellet, og reiser hjem til Berlin sammen med datteren, Johann og Frau Kunkel. Hildegard gjør før de reiser hotelldirektøren oppmerksom på forvekslingen, og det blir dermed klart for direktøren at han har kastet ut den ekte millionæren.

Den fortvilede Hagedorn reiser kort etter også hjem til Berlin. Etter å ha forsøkt å finne Hildegard blir han invitert hjem til Tobler sammen med moren. Tobler røper hvem han er, og samtidig kommer Hildegard inn og gir seg til kjenne som Toblers datter. Historien ender med en felles festmiddag, og Hagedorn og Hildegard blir forlovet. Tobler oppdager samtidig at han eier hotellet.

## Filmer

Det finnes flere filmer som baserer seg på Erich Kästners roman:

**[[Stackars miljonärer]]*
:(Sverige, 1936)
:regi: Tancred Ibsen og Ragnar Arvedson
:med: Anna Olin, Adolf Jahr, Ernst Eklund

* *Tri muzi ve snehu*
:(CSR, 1936)
:Regie: Vladimir Slavinský

**Paradise For Three*
:(USA, 1938)
:regi: Edward Buzzell
:lengde: ca. 75 min.
:med: Robert Young, Frank Morgan, Reginald Owen, Edna May Oliver, Sig Ruman, Mary Astor

**Drei Männer im Schnee*
:(Østerrike, 1955)
:regi: Kurt Hoffmann
:lengde: ca. 90 Min.
:med: Paul Dahlke, Günther Lüders, Claus Biederstaedt, Margarete Haagen, Nicole Heesters, Fritz Imhoff, Eva Maria Meineke

**[[De rike har det godt]]*
:(Vest-Tyskland 1974)
:regi: Alfred Vohrer
:lengde: 92 Min.
:med: Klaus Schwarzkopf, Grit Böttcher, Lina Carstens, Elisabeth Volkmann, Gisela Uhlen, Thomas Fritsch
Brudesløret

**Brudesløret** kan vise til:

* Slør, plagg

## Fosser
Brudesløret er et populært navn eller kallenavn på fosser i Norge, bl.a.:
* Brudesløret (Bardu) – i Bardu kommune i Troms
* Brudesløret (Flora) – i Haukå i Flora kommune i Sogn og Fjordane
* Brudesløret (Geirangerfjorden) – i Geirangerfjorden i Møre og Romsdal
* Brudesløret (Meråker) – i Meråker kommune i Nord-Trøndelag
* Brudesløret (Tinn) – på Rjukan i Telemark
* Fossen Bratte – i Samnanger kommune i Hordaland
* Henrikkafossen - i Lavangen kommune i Troms
* Honganvikfossen – i Sauda kommune i Rogaland
* Storulfossen – i Rondane nasjonalpark
Norges Socialdemokratiske Ungdomsforbund

**Norges Socialdemokratiske Ungdomsforbund** eller **Norges Sosialdemokratiske Ungdomsforbund** kan referere til:

* Norges Kommunistiske Ungdomsforbund, som het Norges *Socialdemokratiske Ungdomsforbund* i 1903–1921
* Arbeidernes Ungdomsfylking, som ble stiftet i 1927, men som regner sine aner tilbake til NSU i 1903–1921
* Norges sosialistiske ungdomsforbund, som het *Norges Socialdemokratiske Ungdomsforbund* i 1922–1926
Konfeksjonsmuseet

**Konfeksjonsmuseet**, eller Oddfred Tokles konfeksjonsfabrikk, i Isfjorden i Rauma er en del av Romsdalsmuseet. Museet gir kunnskap om norsk konfeksjonsindustris historie og plasserer Romsdal i denne sammenhengen.

Isfjorden er kalt *konfeksjonsindustriens vugge i Norge*. En utbredt handel med sko og klær til Nord-Norge la grobunn for en rekke små og etterhvert store konfeksjonsfabrikker i bygda. Denne Nordlanshandelen pågikk over 100 år. Det begynte med skreppehandlere som blant annet handlet med vadmel. Samtidig fikk bygda flinke skreddere og i begynnelsen av 1800-tallet mistet Trondheim og Bergen eneretten på handel i Nord-Norge. Det ble også lov å selge varer en ikke selv hadde produsert. Engang på 1870-tallet begynte en større og mer organisert handel mot Nord-Norge, Knut Mestad Hatlen regnes som pioneren. Stadig flere ble med på de vinterlige turene nordover og i indre Romsdal vokste konfeksjonen. Denne Nordlandshandelen pågikk til andre verdenskrig.

## Referanser
Cats

***Cats*** er en musikal komponert av Andrew Lloyd Webber basert på *[[Old Possum's Book of Practical Cats]]* av T.S. Eliot. Musikalen er blitt veldig populær og er oversatt til over 20 språk (blant annet norsk). Den opprinnelige forestillingen ble vist i 21 år.

## Produksjoner
*Cats* ble først spilt i Londons West End 11. mai 1981 i New London Theatre og hadde premiere på Broadway 7. oktober 1982 i Winter Garden Theatre. *Cats* ble en av de mest spilte forestillingene på Broadway med  forestillinger, hvor den siste var den 10. september 2000. I London ble den vist  ganger, hvor den siste forestillingen var på 21-årsdagen 11. mai 2002. Denne forestillingen ble vist på storskjerm i Covent Garden for dem som ikke fikk billetter til den siste forestillingen. 

I 1998 produserte Lloyd Webber en forestilling av *Cats* som skulle filmes og ble deretter utgitt på VHS og DVD.

*Cats* ble satt opp første gang i Skadinavia på Det norske teatret i 1985, og ble en stor suksess. Sist gang *Cats* ble satt opp i Norge var  Oslo Spektrum i 2017 og i 2022.

## Historie
*Cats* er Andrew Lloyd Webbers minst handlingsdrevne musikal, her er knapt noe plott å snakke om, forestillingen fokuserer heller på sang- og dansenummer som presenterer de forskjellige kattene fra T.S. Eliots bok. Rammefortellingen kretser rundt en rekke katter «the Jellicles», som møtes for deres årlige «Jellicle Ball»; der skal deres leder «Old Deuteronomy» velge ut en av dem som skal bli gjenfødt.

## Nummer
Siden *Cats* opprinnelig var en engelsk produksjon brukes de engelske sangnavnene.

Ikke alle disse numrene har vært med i alle oppsetninger av *Cats*; blant annet er ikke «Growltiger's Last Stand» med i den filmede versjonen. Noen velger også å kutte ned lengden på noen av numrene for å holde seg innen en tidsgrense.

**Første akt:**
*Jellicle Songs for Jellicle Cats
*The Naming of Cats
*Invitation to the Jellicle Ball
*The Old Gumbie Cat
*The Rum Tum Tugger
*Grizabella – The Glamour Cat
*Bustopher Jones
*Mungojerrie And Rumpelteazer
*Old Deuteronomy
*The Awefull Battle of the Pekes and the Pollicles
*The Jellicle Ball
*Grizabella

**Andre akt:**
*The Moments of Happiness
*Gus The Theatre Cat
*Growltiger's Last Stand (med «The Ballad of Billy McCaw»)
*Skimbleshanks – The Railway Cat
*Macavity – The Mystery Cat
*Mr. Mistoffelees
*Memory
*The Journey to The Heaviside Layer
*The Ad-Dressing of Cats

## Referanser


## Eksterne lenker
* 
*
Carl Rogers

**Carl Ransom Rogers** (født 8. januar 1902 i Oak Park i Illinois i USA, død 4. februar 1987 i La Jolla i California) var en innflytelsesrik amerikansk psykolog som sammen med Abraham Maslow grunnla den humanistiske tilnærming til psykologi. Han hadde også stor betydning for utviklingen av den nondirektive psykoterapi, som han til å begynne med gav navnet *klientsentert terapi*. Han  endret senere navnet til den *personsentrerte tilnærming* («Person-Centered Approach», PCA). Nå kalles PCA også personsentrert psykoterapi.

## Bibliografi
* Rogers, Carl. (1939). *Clinical Treatment of the Problem Child*.
* Rogers, Carl. (1942). *Counseling and Psychotherapy: Newer Concepts in Practice*.
* Rogers, Carl. (1951). *Client-centered Therapy: Its Current Practice, Implications and Theory*. London: Constable. ISBN 1-84119-840-4. Excerpts
* Rogers, Carl. (1959). A Theory of Therapy, Personality and Interpersonal Relationships as Developed in the Client-centered Framework. In (ed.) S. Koch, *Psychology: A Study of a Science. Vol. 3: Formulations of the Person and the Social Context.* New York: McGraw Hill.
* Rogers, Carl. (1961). *On Becoming a Person: A Therapist's View of Psychotherapy*. London: Constable. ISBN 1-84529-057-7. 
* Rogers, Carl. (1969). *Freedom to Learn: A View of What Education Might Become*. (1st ed.) Columbus, Ohio: Charles Merill. Excerpts
* Rogers, Carl. (1970). *On Encounter Groups*.  New York: Harper and Row. 
* Rogers, Carl. (1977). *On Personal Power: Inner Strength and Its Revolutionary Impact*.
* Rogers, Carl. (1980). *A Way of Being.* Boston: Houghton Mifflin

## Referanser
Omura Sumitada

**Omura Sumitada** (født 1533, død 1587) var den første japanske føydalherre (*daimyo*) som konverterte til kristendommen. Han mottok katolsk dåp i 1563 og tok døpenavnet *Bartolomeu*. Siden 1551 hadde han vært Omura-familiens overhode og dermed herre over den daværende provins Hizen (nå Nagasaki) på Kyushu. 

Den var en av Sumitadas vasaller, Nagasaki Sumikage, som åpnet døren for portugisisk handel og misjon i Nagasaki-området. Sumitada styrket sin stilling ved å inngå avtaler med jesuittmisjonærene og de portugisiske handelsfolkene som seilte på Japan. I 1562 gav han jesuittene konsesjoner i sin havn Yokoseura; til gjengjeld valgte portugiserne å la det årlige handelsskipet fra hjemlandet seile til den havnen. 

I mai 1563 lot Omura og 24 av hans vasaller (deriblant Sumikage) seg døpe i Yokoseura, som året før var blitt anløpt av portugisernes årlige handelsskip. Etter sin dåp vendte Sumikage tilbake til Nagasaki. Omura Sumitadas dåp innebar at alle som bodde i hans domener måtte konvertere til kristendommen. 

Men allerede senere samme år etter ble Yokoseura ødelagt. Portugiserhandelen konsentrerte seg da om havnene Fukuda og Nagasaki. 

Den 9. juni 1580 avstod Sumitada «for all fremtid» Nagasaki til jesuittene. Dette var noe han hadde avtalt med jesuittenes stedlige leder Alessandro Valignano, og hensikten var å forebygge at den nå katolske byen Nagasaki senere skulle falle under en ikke-katolsk *daimyo* hvis makt var sterkt tiltakende på Kyushu. Slik gikk det til at byen i en kort periode var en jesuittisk koloni der denne presteordenen hadde kontroll med administrative og militære anliggender. 

Men denne ordningen ble irrelevant allerede i 1584 ga Shimazu-familien grep kontrollen, og i 1587, samme år som Sumitada døde, ble avtalen annullert av Toyotomi Hideyoshi nedkjempet Shimazu-familien.

## Referanser


## Eksterne lenker
* Omura Sumitada (1533 – 87) From Kodansha's Encyclopedia of Japan
Eidsbygda

**Eidsbygda** er ei lita bygd i Rauma kommune i Møre og Romsdal, mellom Åndalsnes og Åfarnes. Eidsbygda grenser i nord til Rødven og i øst til Rødvenfjorden, Lerheim og Saltkjelneset. I sør grenser bygda til Romsdalsfjorden og Norvika. I Eidsbygda bor det omtrent 160 personer. Jordbruk og skogbruk har vært viktige næringsveier i bygda.

Eidsbygda, Gjerdsetbygda og Torvik utgjorde Eid kommune fra 1874 etter oppdeling Eid og Voll. Etter kommunesammenslåingen 1. januar 1964 ble de inkludert i den nye kommunen Rauma, med Åndalsnes som administrasjonssenter.

Eid kirke ligger sentralt i bygda. På Mjørneset er det et større hyttefelt. Saltkjelsnes Camping ligger ved Lerheim.

Fram til 1998 var Eidsbygda egen skolekrets, Frisvoll krets. Skolen ble totalskadd i brann i desember 1998. Med et knapt flertall vedtok Rauma kommunestyre å bygge opp igjen skolen, men like etter at den stod ferdig, ble det besluttet at det ikke skulle være skole i bygget. Elevene ble i stedet overført til Åfarnes skole.

Tidligere var det ferjesamband fra Norvik til sørside av Romsdalsfjorden.

Den marine grensen på stedet er omtrent 90 meter. Eidet, som har gitt navn til bygda og en gård, har lavest punkt 18 meter over havet. Etter istiden var det et smalt sund og Rødven var en øy. Landhevingen gjorde stedet til tørrt land en gang i steinalderen og forbandt Rødven med land. Gården Eide, der kirken står, er trolig den eldste i bygda, navnet kan være frå rundt Kr.f.. Gårdene Ora, Leirem og Siem er trolig bosatt etter Eide, rundt år 500 e.Kr.. Gjerset fikk trolig navn i vikingetid. Flere gårder ble liggende øde etter Svartedauden (omkring halve befolkningen forsvant) og blant annet Lerheim var ødegard på 1500-tallet ifølge Olav Engelbrektsons jordebok. Bosettingen tok seg opp på 1600-tallet og folketallet i Eid kommune lå på rundt 250 på 1600-1700-tallet, i 1801 var folketallet 375 og i 1865 695.

## Referanser
Rødven

**Rødven** er en liten bygd i Rauma kommune. Rødven eller Rødvendalen ligger mellom Rødvenfjorden i nord og Romsdalsfjorden i sør.

Navnet har vært skrevet Ryffue, Ræven, Reffund, og Refundar, og uttalt Røyvå og Røyven lokalt. Stedet er nevnt i skriftlige kilder fra 1400-tallet. Kirkestedet er også nevnt i Trondhjems Reformats 1589.

Bygda har to kirker.
* Rødven stavkirke
* Rødven kapell 

## Referanser
Paul McShane

**Paul David McShane** (født 6. januar 1986) er en irsk fotballtrener of fotballspiller som spillende trener for Manchester United U23.

McShane startet sin fotballkarriere i den lokale klubben Greystones FC, før han flyttet videre for å spille for St Joseph's Boys. Sommeren 2002 ble han kjøpt av Manchester United. Senere i 2002 ble han lånt ut til Walsall for resten av sesongen. McShane spilte i finalen i FA Youth Cup i 2003 der Uniteds juniorlag slo Middlesbroughs juniorlag 3-1.

McShane fikk før 2005-06-sesongen en god del kamper i sesongoppkjøringen. Han fikk også utdelt trøye nummer 34, men har fortsatt ikke gjort sin debut for Manchester Uniteds a-lag. McShane var hele 2005-06-sesongen utlånt til Brighton & Hove Albion FC. Her ble han kåret til årets spiller av supporterne.

Paul scoret det eneste målet i 1-0-seieren mot erkerivalene Crystal Palace i oktober 2005. Han scoret totalt fire mål i perioden i Brighton.

Den 10. august 2006 ble McShane solgt til West Bromwich sammen med lagkamerat Luke Steele. Avtalen innebar at Tomasz Kuszczak gikk motsatt vei.

## Referanser


## Eksterne lenker
*
MediaPortal

**MediaPortal** er et program som gjør pc-en til et mediesenter, på lik linje med Windows MCE.

MediaPortal kan blant annet:
*Organisere og spille musikk
*Spille filmer fra DVD eller harddisken
*Se på og ta opp TV m/programguide (EPG)
*Se digitale bilder på TV-skjermen
*Starte andre applikasjoner som spill etc.
*Få værmelding og nyheter (RSS)

Programmet er åpen kildekode og dermed gratis.

## Mer om MediaPortal
Koden er basert på et gammelt XBOXprosjekt som heter XBMC, eller Xbox MediaCenter, som kunne kjøre på modifiserte XBOX 1.x konsoller. Grunnleggeren av XBMC, Erwin Beckers (også kjent som Frodo), konkluderte med at XBOXen hadde problemer som ikke gjorde det fornuftig å fortsette utviklingen på den plattformen. Den største enkeltfeilen med XBOXen var egentlig mangel på TV-tuner, samt at hardwaren begynte å bli for gammel for f.eks. HDTV video mv. De første versjonene av MediaPortal kom fra XBMC kildekoden, men nå er nesten all denne gamle koden skrevet om.

## TV-server
MediaPortal benytter seg av en egenutviklet TV-server (tidligere kalt TV Engine 3, nå bare TVServer). Dette gjør at en kan ha en eller flere klienter («frontend») og en serverløsning («backend»). Typisk vil da alle TV-kort være plassert i TV-serveren som streamer dette til klientene. En pc kan selvfølgelig brukes som en «alt i ett løsning», såkalt «singleseat».

For å bruke programmet trengs et windows-operativsystem som har Microsoft .NET, samt Windows Media Player.

MediaPortal har per versjon 1.1 innebygd støtte for:
* Analogt TV (analog kabel, inngang fra dekoder)
* Digitalt bakkenett (DVB-T)
* Digital kabel (DVB-C)
* Satellitt (DVB-S og DVB-S2) 
* IPTV (DVB-IP)

Alle analoge kort med maskinvare-enkoding og alle DVB-kort med BDA-driver er støttet.

Flere språk kan velges, deriblant norsk.

## Eksterne lenker
* 
* Om MediaPortal
Adam Eckersley

**Adam Eckersley** (født 7. september 1985) er en engelsk fotballspiller som spiller i forsvaret. Han er født i Salford.

Eckersley signerte for Manchester United som juniorspiller i 2002. Han var en del av Uniteds reservelag som tok kvadrupelen i 2005.

Adam fikk sin førstelagsdebut i Ligacupen den 26. oktober 2005. Han var i startoppstillingen som venstreback da United slo Barnet 4-1 hjemme. Eckersley var i siste halvdel av 2005-06-sesongen utlånt til den belgiske andredivisjons-klubben  Royal Antwerpen for å få førstelagserfaring.

Eckersley ble i august 2006 lånt ut til Brøndby for å oppnå mer førstelagserfaring. Han returnerte igjen til United i januar 2007, for så å igjen gå på utlån, denne gang til Barnsley. Etter å ha returnert til Old Trafford, ble Eckersley atter en gang lånt ut, nå til Port Vale. 31. desember 2007 ble han klar for Port Vale på permanent basis, og forlot dermed Old Trafford for godt.

## Karriere som spiller (alle turneringer)
*Per [[14. juli]] [[2008]]*

## Referanser


## Eksterne lenker
* 
* Adam Eckersleys profil på united.no
* Adam Eckersleys profil på manutd.com (engelsk)
Lee Robert Martin

**Lee Martin** (født 9. februar 1987 i Taunton) er en engelsk fotballspiller som spiller for Exeter City. Han er en offensiv midtbanespiller som trives best på venstrekanten.

Han signerte for Manchester United den 17. desember 2003. Avtalen var verdt ca. £1 million, et beløp som kan stige hvis Martin har suksess i klubben. Han spilte tidligere for Wimbledon FC.

Martin har spilt for Uniteds reservelag. Han har også fått tildelt draktnummer på førstelaget (nr 46), og var inkludert i Manchester Uniteds Champions League-tropp. Han satt blant annet som innbytter i en kamp mot Benfica. Han kom aldri inn i den kampen. Martin fikk sin førstelagsdebut den 26. oktober 2005, mot Barnet i Ligacupen.

I januar 2006 gikk Martin på utlån til den belgiske andredivisjons-klubben Royal Antwerpen for å få førstelagserfaring. Låneavtalen varte fram til mai 2006. Hans prestasjoner i løpet av det korte oppholdet var imponerende nok til at han ble kåret til årets spiller av fansen.

Den 11. august ble Lee Martin lånt ut til skotske Rangers. Lånekontrakten gjaldt til januar 2007. Martin returnerte til Manchester United ved årsskiftet.

Den 25. januar 2007 ble han imidlertid igjen sendt på utlån, denne gang til Stoke. Han returnerte til United igjen sommeren 2007, før et utlån til Plymouth ble neste etappe i karrieren. 5. januar 2008 returnerte han til United, og fem dager senere ble han igjen utlånt, nå til Sheffield United. Dette ble et relativt mislykket utlån, mye takket være en lei kneskade Martin pådro seg. Han returnerte til Old Trafford, men fremtiden hans i United er heller usikker.

## Karriere som spiller (alle turneringer)
*Per [[14. juli]] [[2008]]*

## Referanser


## Eksterne lenker
* 
* Lee Martins profil på united.no
* Lee Martins profil på manutd.com (engelsk)
Kieran Lee

**Kieran Christopher Lee** (født 22. juni 1988 i Stalybridge) er en engelsk fotballspiller som fra den 30. juni 2023 er klubbløs.

Lee spilte tidligere på Manchester Uniteds akademi- og reservelag. I løpet av 2005-06-sesongen etablerte Kieran seg som venstreback på reservelaget. Lee fikk sin debut på Manchester Uniteds førstelag 25. oktober 2006 i ligacupkampen borte mot Crewe Alexandra, hvor han også scoret vinnermålet i 2–1-seieren. Første kamp i Premier League kom 9. mai 2007 borte mot Chelsea, i en kamp som endte 0–0.

I starten av 2008 ble han lånt ut til Queens Park Rangers. 1. juli 2008 ble han klar for Oldham på permanent basis.

## Karriere som spiller (alle turneringer)
*Per [[14. juli]] [[2008]]*

## Referanser


## Eksterne lenker
* 
* Kieran Lees profil på manutd.com (engelsk)
Northwestern University

**Northwestern University** er et privat universitet i Evanston og Chicago i Illinois. Northwestern ble grunnlagt i 1851 av John Evans og åtte andre advokater og forretningsmenn. Universitetet har også etablert et universitetsområde i Qatar.

Universitetet tilbyr i dag 125 forskjellige grader på bachelor-, master- og doktornivå innen en rekke fag. Northwestern har et pengefond på over 7 milliarder dollar og delte ut over 500 millioner dollar til forskning i skoleåret 2010-2011. Universitetet har høy kvalitet og er på college-nivå rangert som det 12. beste universitetet i USA i US News 2011, foran flere Ivy League-institusjoner. For året 2011-2012 var skolepengene US$ 41&nbsp;592 for alle lavere grads studenter. Northwestern er den eneste private institusjonen i sportsligaen Big Ten Conference og deltar her i 19 ulike idretter. Skolens handelshøyskole Kellogg School of Management er rangert blant de fremste i verden.

Northwestern har elleve skoler og colleger:

Også Garrett-Evangelical Theological Seminary (1853) er lokalisert på Evanston campus, men er ikke en del av Northwestern University.

## Referanser


## Eksterne lenker
*
Fedafjorden bru

:*For den gamle brua over Fedaelvas munning, se [[Feda bru]]*

**Fedafjorden bru** er en hengebro over Fedafjorden i Kvinesdal kommune. Den er 566&nbsp;m lang og har et hovedspenn på 331&nbsp;m og 50 meter seilingshøyde. Den er del av E39 mellom Flekkefjord og Lyngdal som ble åpnet den 30. august 2006.

Broen er en del av veiprosjektet Listerpakken med åtte broer, og Fedafjorden bro er den lengste av disse. Det er også syv tunneler med en samlet lengde på 7,5&nbsp;km i prosjektet. Det har forkortet reisetiden mellom Stavanger og Kristiansand med ca. 20 minutter.

## Om prosjektet &ndash; Listerpakken

Prosjektet ble vedtatt i Stortinget i juni 2002. Det består av ni små og store utbyggingsprosjekter i Listerregionen i Vest-Agder. Det finansieres delvis gjennom bompenger og med offentlige midler. Prosjektet har en kostnadsramme på 1&nbsp;624 millioner kroner (2002-kr.). E39 Lyngdal–Flekkefjord er prøveprosjekt for «Offentlig Privat Samarbeid» (OPS). Byggestart var i 2004 på E39 Handeland–Feda (byggedel i OPS-prosjektet) og Rv 43.

## Referanser


## Se også
* Fedaheitunnelen
* Teistedalstunnelen
* Liste over broer i Norge
* Liste over broer i Norge etter lengde

## Eksterne lenker
* Bilder og beskrivelse av byggingen 
* Bilde av brua sett fra sørvest.
* Bilde av brua sett fra nordvest på brua med nordinnslaget til Teistedalstunnelen i bakgrunnen.
* Bilde av brua sett fra sørøst på brua med sørøstinnslaget til Fedaheitunnelen i bakgrunnen.
Det store togrøveriet

**Det store togrøveriet** kan vise til:

* Det store togrøveriet, et togrøveri som fant sted i England i 1963.
* Det store togrøveriet, en amerikansk stumfilm fra 1903.
* Det store togrøveriet, en roman av Michael Crichton fra 1975, basert på en hendelse kalt «det store gullranet» i 1855.
** Det første store togrøveriet, en britisk film fra 1979 regissert av Michael Crichton og basert på hans egne roman.